अदनान सामी ने म्यूजिक के दम पर उड़ा डाला बोतल का ढक्कन, वीडियो ने मचाया धमाल  
अदनान सामी ने म्यूजिक के बल पर किया बॉटल कैप चैलेंज पूरा
पियानो बजाते हुए अदनान सामी ने खोला बोतल का ढक्कन
बॉलीवुड सिंगर का वीडियो सोशल मीडिया पर हुआ वायरल
सोशल मीडिया पर बॉटल कैप चैलेंज (Bottle Cap Challenge) इस कदर छाया हुआ है कि रोजाना लोग इसे नए-नए और अलग अंदाज में पूरा करते हुए नजर आ रहे हैं. कोई आंख पर पट्टी बांधकर इसे पूरा करता है तो कोई बिना हाथ लगाए केवल अपनी आवाज से बोतल का ढक्कन खोल देता है. हाल ही में बॉटल कैप चैलेंज  (Bottle Cap Challenge) से जुड़ा एक और वीडियो सोशल मीडिया पर खूब वायरल हो रहा है, इस वीडियो में यह चैलेंज  (Bottle Cap Challenge) पियानो की धुन पर ही पूरा किया गया है. सोशल मीडिया पर छाया हुआ यह वीडियो किसी और का नहीं, बल्कि मशहूर सिंगर अदनान सामी (Adnan Sami) का है, जिन्होंने आजतक अपने गानों से सबका खूब दिल जीता है. इस वीडियो में अदनान सामी (Adnan Sami) का यह अंदाज देखने लायक है. 
88 Keys; 10 Fingers; 1 Bottle - NO PROBLEM!!!#bottlecapchallenge
.
.#bottle#bottlechallenge#bottlespic.twitter.com/qP78HWJ5PI

बॉलीवुड सिंगर अदनान सामी (Adnan Sami) ने बॉटल कैप चैलेंज का यह वीडियो अपने ट्विटर हैंडल के जरिए शेयर किया है. इस वीडियो में अदनान सामी पियानो बजाते हुए उसमें मगन नजर आ रहे हैं और इसे बजाते हुए ही वह बॉटल कैप चैलेंज को पूरा कर देते हैं. म्यूजिक के बादशाह अदनान सामी (Adnan Sami) ने वीडियो में चैलेंज को पूरा करने के लिए अपने टैलेंट का बखूबी प्रयोग किया है. इस वीडियो को सोशल मीडिया पर पोस्ट करते हुए अदनान सामी ने लिखा '88 कीज, 10 उंगलियां, 1 बॉटल - नो प्रॉब्लम..' अदनान सामी का यह वीडियो सोशल मीडिया पर खूब वायरल भी हो रहा है. 
Don't thakao paani bachao
A post shared by  Salman Khan (@beingsalmankhan) on Jul 14, 2019 at 5:33am PDT
अदनान सामी (Adnan Sami) से पहले बॉलीवुड के भाईजान यानी सलमान खान (Salman Khan) ने भी बॉटल कैप चैलेंज को पूरा करते हुए सोशल मीडिया पर अपना वीडियो शेयर किया था. इस वीडियो में उन्होंने फूंक मारकर ही चैलेंज को पूरा किया. सलमान खान के इस फनी वीडियो ने भी सबका खूब ध्यान खींचा था.